বিশ্ব প্যারা অ্যাথলেটিক্স চ্যাম্পিয়শিপে নয়া নজির ভারতের

ওয়েব ডেস্ক : বিশ্ব প্যারা অ্যাথলেটিক্স চ্যাম্পিয়শিপে (World Para Athletics Championship 2025) নয়া রেকর্ড ভারতের (India)। এই প্রতিযোগিতায় ভারত জিতল ২২ টি মেডেল। রবিবার এই প্রতিযোগিতার শেষ দিনে রুপো জেতেন নভদীপ সিং (Navdeep Singh), সিমরান শর্মারা (Simran Sharma)। এর আগে এই প্রতিযোগিতায় এত পদক আগে কখনও পায়নি ভারত। ফলে এটি হল এক নয়া নজির ভারতের কাছে।

এই প্রথমবার ভারতের মাটিতে অনুষ্ঠিত হয়েছিল বিশ্ব প্যারা অ্যাথলেটিক্স চ্যাম্পিয়শিপ (World Para Athletics Championship 2025)। সেখানে ভারতীয় খেলোয়াড়রা দারুণ পারফরম্যান্স করেছেন। অন্যদিকে প্রতিযোগিতার শেষ দিনে লড়াইয়ে নেমেছিলেন নভদীপ সিং (Navdeep Singh)। জ্যাভলিন প্রতিযোগিতায় তিনি পেলেন রুপো। দিল্লির জওহরলাল নেহরু স্টেডিয়ামে তিনি সর্বোচ্চ ছোড়েন ৪৫.৪৬ মিটার। এর আগে প্যারিসে এফ৪১ বিভাগের জ্যাভলিন প্রতিযোগিতায় তিনি ছুঁড়েছিলেন ৪৭.৩ মিটার। সেখানে তিনি সোনা পেয়েছিলেন। তবে এবার রুপো নিয়েই সন্তুষ্ট থাকতে হল তাঁকে।

আরও খবর : ম্যাচের পরও পাক-বয়কট! দেশের মানুষকে বার্তা হরমনপ্রীতের

অন্যদিকে প্যারা অ্যাথলেটিক্স চ্যাম্পিয়শিপের (World Para Athletics Championship 2025) শেষ দিনে সিমরান শর্মা, প্রীতি পাল, সন্দীপরাও পদক পেলেন। টি১২ বিভাগে ২০০ মিটার দৌড়ে রুপো পেয়েছেন সিমরান। ১০০ মিটার দৌড়ে তিনি এর আগে সোনা জিতে ছিলেন। তবে এবার রুপো নিয়েই সন্তুষ্ট থাকতে হল তাঁকে।

এর পাশাপাশি টি৩৫ বিভাগে ১০০ মিটার দৌড়ে রুপো জিতেছেন প্রীতি পাল (Preethi Pal)। আর ২০০ মিটার দৌড়ে ব্রোঞ্জ জিতেছেন সন্দীপ। যার ফলে ভারত এই প্রতিযোগিতায় মোট ২২টি মেডেল জিতেছে। তার মধ্যে সোনার পদক রয়েছে ৬টি। রুপো রয়েছে ৯টি ওবং ৭টি রয়েছে ব্রোঞ্জ। অন্যদিকে সবথেকে বেশি মেডেল জিতেছে ব্রাজিল। তাদের কাছে রয়েছে ১৫টি সেনা সহ ৪৪টি মেডেল।

দেখুন অন্য খবর :